Пупољак си...
Пупољак си, нежан цвет,
Девојчице мала;
Још те плаши широк свет,
Пунан бурних вала.

Кобан мамац, шарен сан,
Твоје жеље снажи;
Пред оком ти ведар дан,
Пун веселих дражи.

А ја момак, јак и здрав,
У најжешћем лету
Јурим, бијем, као лав,
Бој по белом свету.

О, па пусти живот млад,
После борбе јаке,
Да на сунцу ока твог
Разведри облаке.

Извор 
1868. Вила. Година четврта, стр. 219.

Милорад Поповић Шапчанин
1868.